CELEX: 62009TA0083
Language: sk
Date: 2011-09-09 00:00:00
Title: Vec T-83/09: Rozsudok Všeobecného súdu z  9. septembra 2011 — Chalk/ÚHVT — Reformed Spirits Company Holdings (CRAIC) [ Ochranná známka Spoločenstva — Slovná ochranná známka Spoločenstva CRAIC — Prevody — Zápis prevodu ochrannej známky — Zrušenie — Články 16, 17, 23 a 77a nariadenia (ES) č. 40/94 [teraz články 16, 17, 23 a 80 nariadenia (ES) č. 207/2009] a pravidlo 31 nariadenia (ES) č. 2868/95 ]

22.10.2011   
            
            
               SK
            
            
               Úradný vestník Európskej únie
            
            
               C 311/39
            
         Rozsudok Všeobecného súdu z 9. septembra 2011 — Chalk/ÚHVT — Reformed Spirits Company Holdings (CRAIC)
   (Vec T-83/09) (1)
   
   (Ochranná známka Spoločenstva - Slovná ochranná známka Spoločenstva CRAIC - Prevody - Zápis prevodu ochrannej známky - Zrušenie - Články 16, 17, 23 a 77a nariadenia (ES) č. 40/94 [teraz články 16, 17, 23 a 80 nariadenia (ES) č. 207/2009] a pravidlo 31 nariadenia (ES) č. 2868/95)
   2011/C 311/70
   Jazyk konania: angličtina
   
      Účastníci konania
   
   
      Žalobca: David Chalk (Canterbury, Kent, Spojené kráľovstvo) (v zastúpení: W. James, M. Gilbert, C. Balme, solicitors, a S. Malynicz, barrister)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: D. Botis, splnomocnený zástupca)
   
      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Reformed Spirits Company Holdings Ltd (Saint Helier, Spojené kráľovstvo) (v zastúpení: C. Morcom, QC)
   
      Predmet veci
   
   Žaloba proti rozhodnutiu druhého odvolacieho senátu ÚHVT z 13. novembra 2008 (vec R 1888/2007-2) o žiadosti o zápis prevodu ochrannej známky Spoločenstva na základe prevodu
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               David Chalk je povinný nahradiť trovy konania, vrátane nutných výdavkov, ktoré vynaložila Reformed Spirits Company Holdings Ltd v konaní pred odvolacím senátom Úradu pre harmonizáciu vnútorného trhu (ochranné známky a vzory) (ÚHVT).
            
         
      (1)  Ú. v. EÚ C 90, 18.4.2009.